Sodba Sodišča (tretji senat) z dne 28. februarja 2013 –
Portugalska proti Komisiji
(Zadeva C‑246/11 P)
„Pritožba – Evropski sklad za regionalni razvoj (ESRR) – Uredba (EGS) št. 2052/88 – Člen 13(3) – Uredba (EGS) št. 4253/88 – Člen 21(1) – Globalna nepovratna sredstva za pomoč lokalnim investicijam na Portugalskem – Znižanje finančne pomoči“
1.                     Pritožba – Razlogi – Nezadostna ali nasprotujoča si obrazložitev – Dopustnost (Glej točko 63.)
2.                     Pritožba – Razlogi – Nujnost konkretne kritike dela razlogovanja Splošnega sodišča (člen 256 PDEU; Statut Sodišča, člen. 58, prvi odstavek; Poslovnik Sodišča, člen 112(1)(c)) (Glej točke od 64 do 66.)
3.                     Ničnostna tožba – Pristojnost sodišča Unije – Razlaga obrazložitve upravnega akta – Meje (člena 263 PDEU in 264 PDEU) (Glej točke od 85 do 91.)
4.                     Gospodarska, socialna in teritorialna kohezija – Strukturne pomoči – Financiranje s strani Unije – Znižanje finančne pomoči zaradi nepravilnosti – Nepravilnost – Pojem – Pripisanje stroškov projektu, ki niso nastali pri njegovi izvedbi – Vključitev (Uredba Sveta št. 4253/88, člen 24) (Glej točko 102.)
Predmet
Pritožba zoper sodbo Splošnega sodišča (osmi senat) z dne 3. marca 2011 v zadevi Portugalska proti Komisiji (T‑387/07), s katero je Splošno sodišče zavrnilo predlog za razglasitev delne ničnosti Odločbe Komisije C(2007) 3772 z dne 31. julija 2007 o znižanju pomoči Evropskega sklada za regionalni razvoj (ESRR) glede globalnih nepovratnih sredstev za pomoč lokalnim investicijam na Portugalskem, dodeljenih z Odločbo Komisije C(95) 1769 z dne 28. julija 1995.
Izrek
1.
Sodba Splošnega sodišča Evropske unije z dne 3. marca 2011 v zadevi Portugalska proti Komisiji (T‑387/07) se razveljavi.
2.
Odločba Komisije C(2007) 3772 z dne 31. julija 2007 o znižanju pomoči Evropskega sklada za regionalni razvoj (ESRR) glede globalnih nepovratnih sredstev za pomoč lokalnim investicijam na Portugalskem, dodeljenih z Odločbo Komisije C(95) 1769 z dne 28. julija 1995 se razglasi za nično.
3.
Evropska komisija nosi stroške postopka na prvi stopnji in pritožbenega postopka.